PATVIRTINTA

Sedos Vytauto Mačernio gimnazijos

direktorius 2024 m. lapkričio 18 d. įsakymu

Nr. V1-114

SEDOS VYTAUTO MAČERNIO GIMNAZIJOS

PAILGINTOS MOKYMOSI DIENOS GRUPĖS MOKYTOJO

PAREIGYBĖS APRAŠYMAS

I SKYRIUS

PAREIGYBĖ

1. Sedos Vytauto Mačernio gimnazijos (toliau – Gimnazija) pailgintos mokymosi dienos grupės mokytojo pareigybė priskiriama specialistų pareigybių grupei.

2. Pareigybės lygis – A2.

3. Pailgintos mokymosi dienos grupės mokytojas yra pavaldus Gimnazijos direktoriaus pavaduotojui ugdymui.

II SKYRIUS

SPECIALŪS REIKALAVIMAI ŠIAS PAREIGAS EINANČIAM SPECIALISTUI

4. Kvalifikaciniai reikalavimai:

4.1. ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;

4.2. būti nepriekaištingos reputacijos, kaip ji apibrėžta Lietuvos Respublikos švietimo įstatyme; laikytis Pedagogų etikos kodekso;

4.3. išmanyti Lietuvos Respublikos darbo kodeksą, Lietuvos Respublikos švietimo įstatymą, gimnazijos nuostatus, gimnazijos darbo tvarkos taisykles, darbo ir priešgaisrinės saugos instrukcijas ir kitus teisės aktus, reglamentuojančius mokinių ugdymą ir mokytojo darbą;

4.4. gebėti dirbti Microsoft Office programiniu paketu, naudotis kitomis internetinėmis programomis bei elektroniniu paštu arba būti išklausiusiam kompiuterinio raštingumo kursus (programas), atitinkančius Lietuvos Respublikos švietimo ir mokslo ministro patvirtintus reikalavimus mokytojų kompiuterinio raštingumo programoms, turėti skaitmeninio raštingumo gebėjimus - informacijos valdymo, komunikavimo, skaitmeninio turinio kūrimo, saugumo, skaitmeninio mokymo ir mokymosi, skaitmeninio raštingumo problemų sprendimo.

4.5. taikyti taisyklingos lietuvių kalbos, kalbos vartojimo normų reikalavimus, sklandžiai ir argumentuotai dėstyti mintis žodžiu ir raštu;

4.6. pasitikrinti sveikatą ir turėti galiojančią Asmens medicininę knygelę;

4.7. turėti galiojantį privalomųjų higienos įgūdžių ir pirmosios pagalbos mokymų pažymėjimą.

5. Pailgintos mokymosi dienos grupės mokytojas dirba vadovaudamasis Gimnazijos nuostatais, Gimnazijos darbo tvarkos taisyklėmis, šiuo pareigybės aprašymu.

III SKYRIUS

PAILGINTOS MOKYMOSI DIENOS GRUPĖS MOKYTOJO FUNKCIJOS

6. Pailgintos mokymosi dienos grupės mokytojas atlieka šias funkcijas:

6.1. organizuoja saugią mokinių priežiūrą, kryptingą pažintinę, meninę, sportinę veiklą

grupės patalpose ir lauke;

* 1. nuosekliai, planingai ir turiningai organizuoja veiklą, atitinkančią mokinių amžių;
  2. pagal galimybes sudaro sąlygas mokinių saviraiškos poreikiams tenkinti;

2

* 1. teikia pagalbą  mokiniams atliekant namų darbų užduotis;
  2. užtikrina savalaikį mokinių nuvykimą į papildomojo ugdymo užsiėmimus Gimnazijoje;
  3. informuoja tėvus (globėjus, rūpintojus) apie mokinių savijautą, sveikatą, elgesį,

veiklą  grupėje;

* 1. skatina vaikų užimtumą, jo įvairovę;
  2. užtikrina socialinę, pedagoginę, psichologinę ir kitą pagalbą mokiniams;
  3. pildo pailgintos mokymosi darbo dienos grupės dienyną;
  4. sudaro metinę savo organizuojamos veiklos programą;

6.11. pamačius nelaimingą atsitikimą ar apie jį sužinojus, nedelsiant suteikia pirmąją

pagalbą nukentėjusiajam ir praneša apie įvykį Gimnazijos direktoriui ar kitam atsakingam asmeniui.

IV SKYRIUS

PAILGINTOS MOKYMOSI DIENOS GRUPĖS MOKYTOJO ATSAKOMYBĖ

7. Pailgintos mokymosi dienos grupės mokytojas atsako už mokinių saugumą per užsiėmimus, mokinių laiku išleidimą į namus išvykstant autobusu.

8. Už savo pareigų netinkamą vykdymą prailgintos mokymosi dienos grupės mokytojas atsako Gimnazijos darbo tvarkos taisyklių ir Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, supratau ir įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, data )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

Susipažinau, supratau ir įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, data )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)